עמיחי אליהו

עמיחי אליהו (שמו המלא: עמיחי בן־אליהו; נולד ב־24 באפריל 1979, כ"ז בניסן ה'תשל"ט) הוא שר המורשת בממשלת ישראל השלושים ושבע, מטעם מפלגת עוצמה יהודית. מייסד "איגוד רבני קהילות". נולד בירושלים כבן הבכור של טובה והרב שמואל אליהו, רב העיר צפת. הוא נכדם של הראשון לציון הרב מרדכי אליהו וצביה אליהו. גדל בשלומי ובצפת והתחנך בישיבה התיכונית נתיבות יוסף במצפה יריחו, ובישיבת ההסדר צפת. אליהו שירת בצה"ל כלוחם בגדוד 202 של חטיבת הצנחנים. לאחר שירותו הצבאי הפסיק לחבוש כיפה, אך בהמשך חזר לקיים אורח חיים דתי והחל ללמוד בישיבת עטרת נחמיה. במסגרת שירותו במילואים לחם במלחמת לבנון השנייה. בשנים 2009–2013 חינך בישיבה תיכונית חיספין. בשנת 2013 ייסד גרעין תורני בשם "אורות יהודה" במגדל העמק. בשנת 2014 הקים את "איגוד רבני קהילות", ארגון המאגד תחתיו מאות רבני קהילות דתיות ומסורתיות בכל רחבי ישראל, ועמד בראשו עד שנת 2022. בנוסף, הקים את ארגון "שדרים" העוסק בחיבור בין יהודי ישראל לתפוצות ובקליטת עלייה. בשנת 2016 הקים את ארגון "צו אחד", הפועל לשמירה על ערכי החיילים שומרי המסורת. בין היתר, הצליחה העמותה להביא להפרדה בשירותים בבסיסים ולשינויים בפקודת הגילוח בצה"ל. בבחירות לכנסת ה-21 ב-2019 ולכנסת ה-22, הוצב ברשימת "האיחוד הלאומי – תקומה", אך לא נכנס לכנסת. בבחירות לכנסת ה-23 וה-24 לא הוצב ברשימה כלשהי לכנסת. לקראת הבחירות לכנסת ה-25 הוצב במקום הרביעי ברשימתה של "עוצמה יהודית", והוצב במקום התשיעי ברשימה משותפת לעוצמה יהודית עם הציונות הדתית ונעם. איחוד המפלגות קיבל 14 מנדטים ואליהו נכנס לכנסת. בממשלת ישראל ה-37 מונה לשר המורשת. כמה שעות לאחר השבעתו כשר בממשלה, התפטר מהכנסת במסגרת "החוק הנורווגי" ובמקומו נכנס לכנסת חבר מפלגתו, יצחק קרויזר. אליהו נשוי לשרה ואב לשבעה. הוא תושב היישוב הקהילתי המעורב רימונים שבמועצה אזורית מטה בנימין. אליהו דוגל בעמדות שמרניות בתחום ערכי המשפחה לפי היהדות האורתודוקסית ותומך בהגבלת סמכויות מערכת המשפט. הוא מאמין בשיח בין רבנים ומתנגד לחרמות בין אישי ציבור. בנושא היחס ליהודי התפוצות, אליהו מאמין בהידברות ישירה עם מנהיגים ורבנים בתנועות הרפורמיות והקונסרבטיביות בארצות הברית, ונפגש בעצמו עם מנהיגים כאלה במסע שערך. במקרה אחר פרש מ"קואליציית הארגונים הדתיים לבריאות הנפש", לאחר שנודע לו שהתנועה הרפורמית גם היא חברה בארגון. בהמשך כהונתו הוסיף להיפגש עם רבנים רפורמים וקונסרבטיביים לצורך קידום אינטרסים ציוניים. אליהו הוא היחיד מנציגי מפלגת עוצמה יהודית שנמנע מעלייה להר הבית, בשל פסיקתו ההלכתית של סבו, הרב מרדכי אליהו. אליהו מתנגד לשידורי תאגיד השידור הישראלי בטענה שאינו מייצג מספיק מורשת יהודית. בזמן מלחמת חרבות ברזל קרא לסגור את התאגיד ולהעביר את התקציב למאמץ המלחמתי. בזמן מלחמת חרבות ברזל, בריאיון לרדיו קול ברמה, אליהו אמר כי ברצועת עזה "אין בלתי מעורבים, ולא היינו מכניסים סיוע הומניטרי לנאצים. כל מי שגידל את המפלצות האלה צריך לתת את הדין". כשנשאל אם המשמעות היא שיש להטיל פצצת אטום על הרצועה, ענה כי "זו דרך אחת, הדרך השנייה היא לבדוק מה ייצור להם את ההרתעה הבאה. צריך לזכור שהם לא מפחדים מהמוות". לאחר הגינויים שספג, אליהו טען כי "ברור לכל בר דעת שהאמירה על אטום היא מטאפורית". בעקבות דבריו ראש הממשלה בנימין נתניהו השעה אותו מישיבות הממשלה עד להודעה חדשה. עם זאת, אליהו השתתף בהצבעה טלפונית של הממשלה מאוחר יותר באותו היום. דבריו צוטטו בתלונה נגד ישראל בגין רצח עם. עמיחי אליהו, באתר הכנסת עמיחי אליהו, ברשת החברתית פייסבוק עמיחי אליהו, ברשת החברתית אקס (טוויטר) עמיחי אליהו, באתר כנסת פתוחה תמר פרלשטיין, ‏להתחלף עם יצחק רבין: סל תרבות עם הרב עמיחי אליהו, בעיתון מקור ראשון, 1 בינואר 2020 צביקה קליין, ‏"הייתה אצלנו הרגשה של בוז כלפי יהודי התפוצות", בעיתון מקור ראשון, 22 במרץ 2020 עמיחי אליהו, באתר ערוץ כנסת הציונות הדתית בראשות בצלאל סמוטריץ' ועוצמה יהודית בראשות איתמר בן גביר, באתר השירותים והמידע הממשלתי דברי הכנסת, הישיבה הראשונה של הכנסת העשרים וחמש, 15 בנובמבר 2022 איגוד רבני הקהילות בישראל, ברשת החברתית פייסבוק חגית רוזנבאום, הבית היהודי של החיילים, באתר ערוץ 7, 8 בדצמבר 2016 איתי אסמן, שירותים משותפים ביחידות צה"ל השונות, באתר ערוץ 7, 17 באוגוסט 2017 עדו בן פורת, שינויים בפקודת הגילוח בצה"ל, באתר ערוץ 7, 12 בדצמבר 2016 יעל וייס, מיהו הרב עמיחי אליהו ואיך הוא קשור לבחירות הקרובות?, באתר מקומונט הישובים ביו"ש, ‏23 ביולי 2019 עדו בן פורת, הרב עמיחי אליהו מצטרף לעוצמה יהודית: "רגע היסטורי לציונות הדתית", באתר ערוץ 7, 21 באוגוסט 2022 הציונות הדתית בראשות בצלאל סמוטריץ ועוצמה יהודית בראשות איתמר בן גביר, באתר GOV.IL רביטל מאזוז, הרב עמיחי אליהו: "בפועל ישנם נישואים אזרחיים", באתר TOV אקטואליה יהודית, ‏13 בדצמבר 2021. הרב עמיחי אליהו: "המאבק על מערכת המשפט, זה לא מאבק רק של בנימין נתניהו", באתר כיפה, 12 בדצמבר 2019 הרב עמיחי אליהו נגד חרמות הרבנים: "הייתי מעביר לכהנא כוס מים וגם לוחץ לו יד", באתר כיפה, 21 ביוני 2022 צביקה קליין, ‏"הייתה אצלנו הרגשה של בוז כלפי יהודי התפוצות", בעיתון מקור ראשון, 22 במרץ 2020 בגלל הרפורמים: הרב עמיחי אליהו פורש מקואליציית הארגונים הדתיים לבריאות הנפש, באתר כיפה, 15 במאי 2022 השר אליהו נועד עם רבנים רפורמים: "ראוי לגינוי", באתר ערוץ 7, ‏2023-07-01 ציוץ טוויטר, באתר טוויטר מערכת ישראל היום, השר אליהו: "לסגור את התאגיד כדי לממן את המלחמה", באתר ישראל היום, 25 באוקטובר 2023 יהונתן ליס, נעה שפיגל וג'קי חורי, השר אליהו: אטום על עזה "זו דרך אחת"; נתניהו: זה מנותק מהמציאות, באתר הארץ, 5 בנובמבר 2023 ציוץ של עמיחי אליהו - Amichay Eliyahu ברשת החברתית אקס (טוויטר), 5 בנובמבר 2023 אנה ברסקי, ‏נתניהו השעה את השר עמיחי אליהו מישיבות הממשלה עד להודעה חדשה, באתר מעריב אונליין, 5 בנובמבר 2023 דפנה ליאל, ‏למרות "ההשעיה": השר עמיחי אליהו הצביע בישיבת הממשלה, באתר ‏מאקו‏, 5 בנובמבר 2023 אנה ברסקי, ‏חנן בן ארי, ואטורי ואליהו: הרשימה החלקית של "כוכבי" האג, באתר מעריב אונליין, 11 בינואר 2024